**Obrazloženje Prijedloga polugodišnjeg izvještaja o izvršenju financijskog plana ostvarenih prihoda i rashoda Osnovne škole „Vladimir Nazor“ Komletinci**

Na temelju Zakona o proračunu („Narodne novine“ broj 144/21) i Pravilnika o polugodišnjem i godišnjem izvještaju o izvršenju proračuna i financijskog plana („Narodne novine“ broj 85/2023) Osnovna škola „Vladimir Nazor“ Komletinci podnosi Školskom odboru na usvajanje Prijedlog polugodišnjeg izvještaja o izvršenju financijskog plana koji se sastoji od Općeg i Posebnog dijela.

Opći dio sastoji se od:

* Sažetka Računa prihoda i rashoda i Računa financiranja
* Račun prihoda i rashoda po ekonomskoj klasifikaciji
* Račun prhoda i rashoda po izvorima financiranja

Posebni dio sastoji se od:

* prihodima i rashoda po programskoj, funkcijskoj i ekonomskoj klasifikaciji sa izvorima financiranja

U Općem i Posebnom dijelu Polugodišnjeg izvještaja o izvršenju Financijskog plana za 2024. godinu iskazani su podaci o planiranim prihodima i rashodima 2024. godine kroz rebalans plana, podaci o prihodima i rashodima ostvareni u prvoj polovici 2024. godine kao i podaci o ostvarenim prihodima i rashodima u prvoj polovici 2023. godine.

U Sažetku Općeg dijela ukupno ostvareni prihodi u izvještajnom razdoblju iznose 443.873,91 € a ukupno ostvareni rashodi iznose 455.252,74 € čime je proizašao manjak prihoda u iznosu od 11.378,83 €.

Višak prihoda i primitaka prethodnih godina iznosi 43.132,78 € te nakon ostvarenog manjka u prvoj polovici 2024. godine, u sljedećem razdoblju ostaje raspoloživ višak prihoda u iznosu od 31.753,95 €.

Ukupno ostvareni prihodi i primici za razdoblje od 01.01. – 30.06.2024. godine su isključivo prihodi poslovanja i iznose 443.873,91 € što je 62,96% godišnjeg plana, te su prihodi poslovanja veći za 64,73% u odnosu na isto razdoblje u 2023. godini.

Ukupno ostvareni rashodi za prvo polugodište 2024. godine su 455.252,74 €, što je 65,57 % godišnjeg plana, te 71,75% povećanja u odnosu na isto razdoblje prethodne 2023. godine. Od 455.252,74 € ukupnih rashoda, rashodi poslovanja iznose 455.033,28 €, dok rashodi za nabavu nefinancijske imovine iznose 219,46 €.

Prihodi po ekonomskoj klasifikaciji se dijele na prihode poslovanja i prihode od prodaje nefinancijske imovine.

Prihodi poslovanja koje je škola ostvarila u izvještajnom razdoblju od 01.01. – 30.06.2024. godine iznose 443.873,91 € dok je za isto izvještajno razdoblje 2023. godine ostvareno ukupno 269.456,83 € što predstavlja povećanje od 64,73%, i odnosi se na povećanje gotovo svih stavki prihoda.

Do smanjenja prihoda dolazi na stavci 663 – donacije od pravnih i fizičkih osoba izvan općeg proračuna, budući da je u istom razdoblju 2023. godine primljeno puno više donacija pravnih osoba te Erasmus dotacija.

Najveće povećanje u odnosu na isto razdoblje prethodne 2023. godine došlo je na 636 – Pomoći proračunskim korisnicima iz proračuna koji im nije nadležan. Radi ulaska škole u projekt cjelodnevne škole dolazi do znatnog povećanja sredstava za izvođenje raznih aktivnosti i nabavu materijala.

Rashodi po ekonomskoj klasifikaciji se dijele na rashode poslovanja te rashode za nabavu nefinancijske imovine.

Ukupni rashodi u periodu od 01.01. - 30.06.2024. godine ostvareni su u iznosu od 455.252,74 € što čini 64,57% godišnjeg plana te predstavlja povećanje od 71,75% u odnosu na ostvarene rashode poslovanja u istom razdoblju 2023. godine. Promatrajući pojedine skupine rashoda vidljivo je da je došlo do povećanja u većini skupina rashoda, dok je u nekim skupinama dolazilo i do smanjenja.

Rashodi poslovanja dijele se na: Rashode za zaposlene - skupina 31 - 343.285,40 €, Materijalne rashode - skupina 32 – 111.676,97 € , Financijske rashode - skupina 34 – 70,91 € , skupina 37 – Naknade građanima i kućanstvima na temelju osiguranja i druge naknade i skupina 38 – Ostali rashodi.

Skupina 31 – rashodi za zaposlene dolazi do povećanja od 68,45% zbog povećanja osnovice zaposlenih u javnim službama prema Kolektivnom ugovoru i sporazumu Vlade i Sindikata javnih službi i ulaskom škole u CDŠ plaće su se povećale od 5% do 25% te je iskazana potreba za većim brojem zaposlenih.

Skupina 32 – ukupno materijalni rashodi povećani su za 93,50% u odnosu na isto razdoblje prethodne godine. Promatrajući pojedine podskupine vidljivo je da je došlo do povećanja gotovo u svim podskupinama. Podskupina 321 – naknade troškova zaposlenima porasla je za 16,73% zbog povećanja službenih putovanja i stručnog usavršavanja zaposlenika. Podskupina 322 – rashodi za materijal i energiju neznatno je smanjena, uglavnom zbog smanjenja troškova energenata, dok su ostali troškovi ove skupine uglavnom porasli u odnosu na isti period prethodne godine. Podskupina 323 – rashodi za usluge povećana je za 98,18%. Najveći porast bilježimo na 3231 – usluge telefona, pošte i prijevoza jer je škola dio ERASMUS+ projekta, u sklopu čega su joj osigurana značajna sredstva za različite izlete i putovanja. Podskupina 329 – ostali nespomenuti rashodi poslovanja bilježi ogroman porast u odnosu na isto razdoblje 2023. godine. Razlog tolikom povećanju je ulazak škole u projekt cjelodnevne škole u sklopu čega su osigurana značajna sredstva za različite aktivnosti, nabavu raznih materijala.

Skupina 34 – financijski rashodi smanjeni su u odnosu na isti period 2023. godine za 23,86% iz razloga što je škola prelaskom na riznicu zatvorila poslovne račune pa više nema izdataka za ovu vrstu troškova.

Skupina 37 – naknade građanima i kućanstvima na temelju osiguranja i druge naknade, nema iskazanih rashoda u periodu od 01.01. - 30.06.2024. godine budući da se udžbenici i drugi obrazovni materijali naručuju tijekom mjeseca srpnja.

Skupina 38 – ostali rashodi nema iskazanog troška za period 01.01. – 30.06.2024. godine kao ni za isto razdoblje 2023. godine.

Skupina 42 – rashodi za nabavu proizvedene dugotrajne imovine smanjeni su za 6,72% u odnosu na isto razdoblje 2023. godine.

Prihodi i rashodi po izvorima financiranja

Izvori prihoda i rashoda dijele se na: 3 - Vlastiti prihodi (31 – Vlastiti prihodi), 4 - Prihodi za posebne namjene (43 – Ostali prihodi za posebne namjene i 48 – Prihodi za posebne namjene DEC), 5 - Pomoći (51 – Ostale pomoći i 52 – Pomoći EU), 6 - Donacije (61 – Donacije VSŽ).

Do povećanog ostvarenja u prvoj polovici 2024. godini u odnosu na isto razdoblje 2023. godine dolazi kod izvora 5 (51 - Ostale pomoći) za 79,56%, jer su se značajno povećali prihodi ulaskom škole u projekt cjelodnevne škole, dok kod izvora financiranja 6 – Donacije dolazi do smanjenja kako u odnosu na plan tako i u odnosu na isto izvještajno razdoblje prethodne godine.

Povećanja na navedenim izvorima prihoda poslovanja su s druge strane i povećanja na rashodima kod izvora rashoda (Izvor 31, 48 i 51), dok kod izvora 61 dolazi do smanjenja.

U Komletincima, 25. srpnja 2024.

Računovotkinja: Ravnateljica:

Marija Trbljanić Katica Novoselac